เรื่องร้องเรียน: ปัญหาคนจรจัดและอาจมีคนสติไม่สมประกอบรวมอยู่ด้วย มาอาศัยอยู่ตรงถนนเชื้อเพลิง ใต้ทางด่วนเฉลิมมหานคร อีกทั้งยังมีขยะที่ขนมาสะสมเป็นจำนวนมากแล้วก็มีกลิ่นทินเนอร์เป็นบางวัน เมื่อก่อนมีคนเดียว ตอนนี้มีจำนวนเยอะมาก อาศัยอยู่ติดกับทางเดินเท้าที่มีผู้คนใช้เป็นประจำ ทำให้รู้สึกไม่ปลอดภัย กังวลเรื่องความปลอดภัยอาจจะเป็นอันตรายกับคนที่ใช้ทางเดินได้
การดำเนินการของเจ้าหน้าที่: ฝ่ายเทศกิจได้จัดเจ้าหน้าที่ตรวจสอบบุคคลเร่ร่อนในบริเวณใต้ทางด่วน ถนนเชื้อเพลิง ร่วมกับเจ้าหน้าที่ฝ่ายพัฒนาสังคมฯ เจ้าหน้าที่จากสำนักพัฒนาสังคมฯ และเจ้าหน้าที่ตำรวจ สน.ทุ่งมหาเมฆ พบบุคคลเร่ร่อนจำนวน 4 ราย จึงได้ผลักออกจากพื้นที่ ทั้งนี้สำนักงานเขตสาทรจะดำเนินการประสานกับการทางพิเศษแห่งประเทศไทยเพื่อดำเนินการปรับภูมิทัศในบริเวณดังกล่าวต่อไป
ความเห็นของผู้แจ้ง: ขอบคุณมากๆเลยค่ะ ขอบคุณที่รับปัญหา แล้วนำไปแก้ไข ขอให้เจ้าหน้าที่ทำหน้าที่ดีๆช่วยเหลือประชาชนแบบนี้ต่อไป ขอบคุณค่ะ
พื้นที่: แขวงทุ่งมหาเมฆ เขตสาทร กรุงเทพมหานคร